ሰውራና መገዱ ቐይሩ ክርኢ የሕዝነኒ ... ትጽቢተይ ካልእ'ዩ ነይሩ" እናበለ የስተንትን። ተዘክሮታቱ ብኣስተንትኖ ተሓጺሩ ኣይተረፈን፡ ናይ ሕልና ጸሎት ወሰኸሉ። ናይ ርእሲ ዓሶ ሓሚሙ ካብቲ ዝነበሮ ቦታ (ዑና ጎባይ - ከባቢ ዘጾሮና) ናብ አስመራ ከይዱ ርእሱ ብማሕነቕቲ ነብሱ ዘሕለፎ አሮን ዓርከይ፡ ነብሱ ይምሓር፡ ኣጸቢቐ እዝክሮ" ብምባል ብትሑት ድምጺ ተዛረበ። "ሰመረ ምሳይ አብ አስመራ ኣብ ኤዋን-ቴክኖሎጂ ዝሰርሕ ዝነበረ አብ ቁኒቶ ከባቢ ጾሮና ተሰዊኡ። ቴድሮስ ወዲ ገዛውተይ (ጣባ) ኣብ ባድመ ተሰዊኡ። ጉራዴ፡ ገዛውቱ ከባቢ ኪዳነምሕረት/ሹቅ፡ አብ ባድመ ተሰዊኡ። ሽዑ ብወረ ዝሰምዖ ዝነበርኩ ብዙሓት ኮብሊልኩም፡ ሃዲምኩም ተባሂሎም ስጉምቲ ዝተወስዶም እውን ነይሮም። ነዚኦም መንዩ ኣብ ፍትሓዊ ቤት ፍርዲ ኣብየት ዝብለሎም?" እናበለ ዝን በለ። "ስለምንታይ ..." ሩፊኤል ብዙሓት ዘይተመለሱ ሕቶትት ከም ዘለዉዎ ንምግላጽ፡ "ስለምንታይ መንግስቲ ሃገራዊ ኣገልግሎት ንማሕበረ-ሰብ የጨንቕ ከምዘሎ ይግንዘቦ?
